
Diamars mainta, Prome Minister Evelyn Wever-Croes a reuni 
cu e representante di Hulanda na Aruba, Vertegenwoordiging 
van Nederland in Oranjestad (VNO), sr Vincent Storimans. 


Prome Minister a indica cu aña pasa durante e prome 
conferencia di clima y energia, "Caribbean Climate & Energy 
Conference (CCEC), cu a tuma luga na Aruba, dia 10-12 di 
Mei, Minister Rob Jetten, reconociendo e retonan cu e islanan 
tin riba nivel financiero pa por carga inversionnan di e magnitud 
aki, a compromete di lo yuda e islanan cu 100 miyon Euro pa 
sigura cu Reino completo ta riba e mesun caminda energetico 
pa combati cambio climatico y tambe apoya e transicion 
energetico manera e.o. Aruba Hydrogen Valley. 


Mirando cu Aruba ta kedando cla cu e trabounan pa por ricibi 
e fondo aki, Prome Minister a reuni cu sr Storimans (VNO), 
pa hunto explora pa cua proyectonan sostenibel, Aruba lo por 
bin na remarke pa fondo. E exigencia y condicionnan pa lanta 
e fondo aki, lo wordo publica pronto pa tanto proyectonan di 
gobierno y di institutonan semi-gubernamental cu tambe por 
bin na remarke pa esaki. MN 

Fin di maart por spera e resultado di e evaluacion 


A d 
Aruba ta prepara pa subi mercado internacional di capital y pa 
e motibo aki Minister Maduro di Finansa ta reuni den e dianan 
aki cu companianan di rating pa asina por ricibi e evaluacion 
financiero y economico necesario di e credibilidad financiero 
di nos Pais. Siman pasa Minister Maduro hunto cu e ekipo di 
Departamento di Finansa a reuni cu ehecutivonan di Standard 
& Poor's (S&P) riba e evaluacion di nos Pais su situacion 
financiero y economico. Tabata un bon reunion den cual a 
repasa informacion economico mas reciente, e resultado di e 
ehecucion di presupuesto y cambionan fiscal, maneho di debe 
y a repasa e trabounan cu ta tumando luga den cuadro di e 
Landspakket acorda cu Hulanda. 


A prima vista, S&P ta satisfecho pa mira e pasonan cu a wordo 
tuma pa asina Aruba por a recupera di e pandemia y desicionan 
cu ta concretisa awo den stabilidad financiero pa Aruba cu ta 
yuda mantene y crece e credibilidad financiero di nos Pais. 


Minister Maduro ta gradici tur stakeholders pa nan input balioso 
pa e evaluacion di Aruba y ta gradici e team di S&P pa nan 
trabou dedica y nan bon cooperacion di semper pa Aruba. Fin 


di maart por spera e resultado di e evaluacion. MN 

Diaranson mainta Minister Dangui Oduber 
a ricibi bishita di dos studiante di EPI di e 
facultad di Hospitalidad & Turismo. Nan 
a bin di bishita pa haya mas informacion 
tocante e maneho cu ministerio di salud 
publico sr. Dangui Oduber ta hiba en 
conexion cu prevencion. 


Tambe e studantenan a bin cu pregunta 
di e topiconan manera; ley nan cu tin di 
medicina natural, Seguro di medico pa 
turista, e plan di prevencion pa Aruba, 
oportunidad nan di turismo medico naAruba. 
Minister Oduber a haya e oportunidad pa 
informa y intercambia informacion tocante 
proyectonan importante andando pa loke ta 
e plan di prevencion pa nos ciudadanonan. 
E studiantenan ta haciendo nan estudio 
ariba e matematica di “Burgerschap” 
unda nan tin cu ricibi mas informacion di e 
situacion di cuido na Aruba. 


Minister Oduber a menciona diferente 
proyectonan y tambe diferente organisacion 
cu tin actualmente na Aruba cu ta trahando 
ariba mehoracion di pueblo su salud. 
Instancianan manera Aruba Healthy 
Lifestyle Center, Scol Saludabel, Jump18, 
Improving Lives Together, pa menciona un 
par. 


Minister Dangui Oduber a finaliza bisando 
cu e ta admira studiantenan cu ta bin cu 
iniciativa y cu ta scohe e sorto di topiconan 
aki pa nan proyecto di scol. Topiconan 
importante manera di salud publico 4 
prevencion na Aruba. Minister Oduber a 
dunanan danki y deseanan tur cos bon pa 
cu nan estudio. MN 

MINISTER DI TURISMO A REUNI CU APA 
PA E PROYECTO DI CRUISE EXPERIENCE 
DEVELOPMENT PLAN CU LO INICIA DEN 2025 


Minister di Turismo y Salud Publico, sr. Dangui Oduber 
conhunto cu CEO di APA sr. Marc Figaroa, a reuni pa discuti 
e masterplan di Aruba Ports Authority N.V. (APA) pa loke ta 
e proyecto di “Cruise Experience Development Plan” den 
progreso pa 2025. 


Minister Oduber a duna di conoce cu den e Masterplan di APA 
ta inclui un inversion grandi pa e reconstruccion di e cruise 
terminal nobo pa Aruba. E proyectonan aki sigur lo bay crea 
oportunidadnan nobo, crea cuponan di trabou y lo bay trece 
mas entrada pa asina por sigui inverti den nos turismo. Alaves 
esaki lo yuda pa tin un miho facilidad cu e turista por disfruta di 
dje y lo mehora e experiencia di e turistanan crucero. 


Aruba Ports Authority a manda busca un consultante pa crea 
un diseño pa e Aruba Cruise Port nobo. E consultante aki ta 
renombra pa su “Brand 8 Experience Design” cu ta conoci di e 
“Disney brand” y tambe ta un experto den Port and Destination 
Development enfocando tambe riba e parti experimental di e 
turistanan crucero. E motibo di bishita pa e consultante tabata 


Ministerio di Turismo 
y Salubridad Publico 

pa por a conoce e cruise port di Aruba y henter e area pa 
asina por evalua tur aspecto di e proyecto manera servicio, 
comercial, seguridad di trafico y logistica. Tambe a reuni cu un 
grupo selecta di e cruise port community y stakeholders pa por 
a ricibi informacion y diferente perspectiva di e proyecto aki. 


Minister Oduber ta contento cu e gerencia di APA cu progreso di 
e masterplan pa asina keda ariba e mesun lifia di pensamento 
y ta mira APA cu un potencial enorme, e ta instrumental pa tur 
e desaroyonan economico cu ta na caminda. Minister Dangui 
Oduber ta sigura cu APA tin un futuro briyante cu e proyecto di 
Cruise Terminal Experience Development plan cu lo inicia den 
2025. MH 


::: Nos ACTITUD POSITIVO 
ii: TA NOS FORSA PA SOLUCIONA 
::: CADA RETO Y CREA 

Siman pasa, Minister Endy Croes hunto cu Sra. Alexandra 
Tromp - Vrolijk a reuni cu Sra. Soraya Benchikh, kende ta 
ingeniero civil y tin un pasion enorme pa enseñansa. Sra. 
Benchikh ta di Algeria y a biba na, entre otro, Francia y Montreal 
Canada. 


Na Algeria, Sra. Benchikh a lanta su propio scol pa yuda educa 
primordialmente e muchanan cu ta den mas necesidad y cu tin 
problema social. Na Francia, Soraya a traha cu diferente grupo 
pa atende cu e adolescentenan cu tin problemanan social. 
Sra. Soraya tin 22 aña eherciendo e trabou aki cu hopi amor 
na diferente parti di mundo. 


Sra. Benchikh tin algun luna na Aruba y ta asina apasiona cu 
nos pais cu el a cumpra un cas aki. Durante e encuentro, Sra. 
Soraya a expresa cu e ta desea di mira den ki forma e por 
contribui y comparti su experticio cu nos comunidad. 


Mandatario di Enseñansa a tuma tur informacion di e bunita 
carera aki y a pone den contacto cu algun scol cu lo por bira un 
oportunidad pa haci colaboracion cu ne. Pa conclui, Minister 
Endy Croes a indica cu e tabata un bon reunion. Dentro di 
poco Sra. Benchikh lo regresa Algeria y pa memey di aña el lo 
ta bek na Aruba y ta desea di establece un scol pronto na nos 


pais. | 

MINISTER ENDY CROES A REUNI CU COMISION 
FIHO DI ENSEÑANSA DI PARLAMENTO DI ARUBA 


Unda a trata e topico di “normbedrag”” 

Dia 2 di februari ultimo, Minister Endy Croes a reuni cu 
comision fiho di ensefiansa di Parlamento di Aruba. Unda cu a 
trata e topico di “normbedrag”. Minister Endy Croes a duna un 
splicacion amplio di e resultadonan di e investigacion. Tambe, 
presente na e reunion tabata Sr. Junny Figaroa y Sr. Hervé 
Ruiz, kendenan ta forma parti di Duos y ta atende cu e scolnan 
cu ta ricibi subsidio di gobierno. A trata den detaye kico tur 
a haci pa logra aumenta e “normbedrag”. Manera ta conoci, 
desde 2010 no a ahusta e “normbedrag”. Pues, e “normbedrag” 
tabata core 13 aña atrasa. 


Un total di dies (10) aña di retraso unda cu a otorga 6.4 
miyon florin. E ley ta bisa cu cada tres (3) aña mester calcula 
si mester aumenta of reduci e suma aki. E “normbedrag” ta 
ancra den ley y ta e compensacion cu schoolbesturen ta ricibi 
a traves di “exploitatiesubsidie”. E ultimo rapport oficial ta di 
aña 2009 y e ultimo aumento a tuma luga na aña 2010. Desde 
e tempo ey nunca mas a traha un rapport y no a ahusta e 
“normbedrag”. Pa por fiha e “normbedrag” nobo Duos y DOW 
a haci un investigacion. Den luna di maart 2023 DOW a produci 
un rapport nobo y hunto cu e rapport Erasmus Consulting 
8 Training di 2020 a yega na e conclusion final cu mester 
aumenta e “normbedrag” cu 6.4 miyon florin. 


Dia 4 di september den e tratamento di “voorjaarsnota”, 
Parlamento di Aruba a aproba 50%, esta 3.2 miyon florin. Den 
luna di december aña 2023, ora cu Parlamento di Aruba a 
trata Presupuesto di Pais Aruba a aproba e otro 50%, esta 3.2 
miyon florin. Pues, un total di 6.4 miyon florin a haal in te cu 
aña 2023. Esaki ta significa cu a inverti hopi mas placa den 
enseñansa pa asina e schoolbesturen por cubri nan gastonan. 
Tur parlamentario presente di tur fraccion a haci varios pregunta 
y Minister Endy Croes a elabora riba esakinan. Pa conclui, 
Minister Endy Croes a indica cu e tabata un reunion hopi 
exitoso unda cu a comparti informacion valioso cu Parlamento 
di Aruba. MN 

AÑA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


